སྤྱིར་བཏང་དེ་དུས་རིག་གསར་ནི་མཇུག་རྫོགས་ཟིན་མོད།རྙིང་བཞི་གཏོར་པའི་ལས་འགུལ་ནི་རྩ་བ་ཉིད་ནས་མཇུག་རྫོགས་མེད།༡༩༧༩་ལོའི་ཕྱི་ཟླ་དང་པོའི་པེ་ཅིང་དུ་རྩོམ་རིག་གྲོས་ཚོགས་གལ་ཆེ་བ་ཞིག་བསྡུས་པ་དང་།དེ་ནི་ལོ་ངོ་སུམ་ཅུ་ཙམ་གྱི་རིང་འཚོགས་པའི་རྩོམ་རིག་གི་གྲོས་ཚོགས་ཆེ་ཤོས་དེ་རེད།གྲོས་ཚོགས་དེའི་ཐོག་ཏུ་རྩོམ་རིག་གི་དམིགས་ཡུལ་ནི་དེང་རབས་ཅན་བཞི་ལ་ཞབས་འདེགས་ཞུ་རྒྱུ་དེ་ཡིན་ཞེས་ཁྱབ་བསྒྲགས་བྱས་པ་རེད།ཚོགས་འདུ་དེའི་ཆབ་སྲིད་ལམ་སྟོན་ལ་ཁ་གཏད་ནས་གྲངས་ཉུང་མི་རིགས་ཀྱི་དུས་དེབ་མང་པོ་ཞིག་དཔར་མགོ་བརྩམས་པ་དང་།༼སྤྲང་ཆར༽སོགས་ཀྱང་སྲིད་བྱུས་འདིའི་འོག་ཏུ་བྱུང་བ་ཞིག་རེད།༡༩༨༣་ལོ་ལ།པེ་ཅིང་དུ་རྨོངས་དད་ལ་ངོ་རྒོལ་བྱེད་པའི་ཚོགས་འདུཞིག་ཚོགས་པ་དང་།དོན་གྲུབ་རྒྱལ་གྱི་རྙིང་གཏོར་རྩོམ་རིག་དེ་དག་ཆབ་སྲིད་ལས་འགུལ་འདི་ལ་ཐད་ཀར་འབྲེལ་བ་ཡོད་མེད་ཅི་ཆ་ཡང་།གང་ལྟར་དུས་སྐབས་དེ་འདྲ་ཞིག་ལ་བྱུང་བ་ཞིག་རེད།